Komisijos direktyva
1988 m. liepos 22 d.
dešimtą kartą derinanti su technikos pažanga Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo
(88/490/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] su paskutiniais pakeitimais, padarytais Direktyva 79/831/EEB [2], ypač į jos 19 straipsnį,
kadangi Tarybos direktyvos 67/548/EEB I priede yra pateiktas pavojingų medžiagų sąrašas, taip pat informacija apie kiekvienos medžiagos klasifikavimo ir ženklinimo tvarką; kadangi išnagrinėjus pavojingų medžiagų sąrašą tapo aišku, kad šis sąrašas turi būti suderintas su turimomis mokslo ir technikos žiniomis;
kadangi Direktyvos 67/548/EEB VI priedo D dalyje yra pateiktas pavojingų medžiagų ir preparatų klasifikavimo bei ženklinimo vadovas; kadangi šiame priede būtina pataisyti kai kuriuos kriterijus pasirenkant tam tikrą saugos patarimo frazę prancūzų kalba;
kadangi šios direktyvos nuostatos atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 67/548/EEB iš dalies keičiama taip:
1. I priedas (pavojingų medžiagų sąrašas):
1.1. I priedo pratarmėje po E pastabos įrašoma ši F pastaba:
"F pastaba
Šios medžiagos sudėtyje būti stabilizatoriaus. Jei stabilizatorius pakeičia pavojingas cheminės medžiagos savybes, nurodytas I priedo etiketėje, etiketė turėtų būti pateikta laikantis pavojingų medžiagų ženklinimo reikalavimų."
1.2. Šios direktyvos I priede pateiktas cheminių medžiagų pavadinimas, CAS numeris, klasifikavimas ir ženklinimas pakeičia Direktyvos 67/548/EEB I priedo cheminių medžiagų su tuo pačiu EEB numeriu pavadinimą, CAS numerį, klasifikavimą ir ženklinimą.
1.3. Cheminės medžiagos, išvardytos šios direktyvos II priede, įtraukiamos į Direktyvos 67/548/EEB I priedą.
2. VI priedo D dalis (pavojingų cheminių medžiagų ir preparatų klasifikavimo ir ženklinimo vadovas):
4 skyriuje (saugos frazių parinkimas) S16 frazės prancūzų kalba (Tenir à l'écart de toute source d'ignition - ne pas fumer), įtraukos "applicabilité" sakinys "substances et préparations susceptibles de réagir ou de se décomposer spontanément sous l'effet de la chaleur" pakeičiamas sakiniu "Liquides et gaz extrêmement inflammables ou facilement inflammables."
2 straipsnis
Valstybės narės ne vėliau kaip iki 1990 m. sausio 1 d. priima ir paskelbia nuostatas, kad įgyvendintų šią direktyvą. Apie tai jos nedelsdamos praneša Komisijai.
Šias nuostatas jos taiko nuo 1990 m. liepos 1 d.
3 straipsnis
Ši direktyva skirta valstybėms narėms.
Priimta Briuselyje, 1988 m. liepos 22 d.